2022 m. liepos 12 d. pareikštas ieškinys byloje Pascoe pharmazeutische Präparate / EUIPO – Novartis Pharma (PASCELMO)
(Byla T-435/22)
Kalba, kuria surašytas ieškinys: anglų
Šalys
Ieškovė: Pascoe pharmazeutische Präparate GmbH (Gysenas, Vokietija), atstovaujama advokatų M. Kinkeldey, S. Brandstätter ir S. Clotten
Atsakovė: Europos Sąjungos intelektinės nuosavybės tarnyba (EUIPO)
Kita procedūros Apeliacinėje taryboje šalis: Novartis Pharma AG (Bazelis, Šveicarija)
Su procedūra EUIPO susijusi informacija
Prekių ženklo, dėl kurio kilo ginčas, paraišką pateikęs asmuo: kita procedūros Apeliacinėje taryboje šalis
Prekių ženklas, dėl kurio kilo ginčas: tarptautinis žodinis prekių ženklas PASCELMO, kurio registracija galioja Europos Sąjungoje – Europos Sąjungoje galiojanti tarptautinė registracija Nr. 1 516 387
Procedūra EUIPO: protesto procedūra
Ginčijamas sprendimas: 2022 m. gegužės 4 d. EUIPO antrosios apeliacinės tarybos sprendimas byloje R 1890/2021-2
Reikalavimai
Ieškovė Bendrojo Teismo prašo:
panaikinti ginčijamą sprendimą,
priteisti iš atsakovės ir kitos procedūros Apeliacinėje taryboje šalies, jei ji įstos į bylą, bylinėjimosi išlaidas.
Pagrindai, kuriais remiamasi
Europos Parlamento ir Tarybos reglamento (ES) 2017/1001 8 straipsnio 1 dalies b punkto pažeidimas.
Europos Parlamento ir Tarybos reglamento (ES) 2017/1001 94 straipsnio 1 dalies pažeidimas.
____________